Mukulių ąžuolas

Mukulių ąžuolas – Zarasų rajono savivaldybėje saugomas botaninis gamtos paveldo objektas, išskirtinis ąžuolas, vienas iš kelių paminklinių medžių, augančių Mukulių kaime (Zarasų sen.). Mukulių ąžuolas stūkso prie kelio , pusiaukelėje tarp Zarasų ir Vencavų, į pietvakarius nuo Mukulių dvaro sodybos. Kelias kaimo ribose pavadintas Ąžuolo gatve, medis pažymėtas informacine lenta.

Objektą saugomu paskelbė Gamtos apsaugos komitetas prie Lietuvos TSR Ministrų Tarybos 1968 m. gegužės 14 d. įsakymu Nr. 157.

Duomenys 

 Medžio rūšis: paprastasis ąžuolas (Quercus robur L.)
 Aukštis: 26 m
 Kamieno apimtis: 5,45 m

Nuorodos 

 Saugomų teritorijų valstybės kadastras 

Zarasų rajono paveldas
Lietuvos gamtos paveldo objektai